Tamukrist: Yiwen wass deg tefsut d ullis yettarran inumak d ilqayanen, daymi nra ad nerr ɣer teẓria akken ad nessaweḍ ɣer wamek yebna unagal inumak-is? Tiẓrizmult ɣer Greimas, tettnadi ɣef wamek i d-yenna uḍris ayen i d-yenna, mačči acu i d-yeqqar. Nezzi-d i tezrawt-agi s tmukrist-a: amek yella unamek n wullis deg wungal-agi Yiwen wass deg tefsut? Neḥsa s tesleḍt-agi tettwasemres deg tsekliwin-nniḍen, deg wungalen n tsekliwin-nniḍen, maca nebɣa ad nẓer ma nezmer ad tt-nessemres ɣef wungal aqbayli, abeɛda wagi n Ɛmer Mezdad?